Пътеводител - Уикенд в Северозапада by Weekend Northwest - issuu\nДобре дошли в Северозапада! Туристическият регион Монтана – Чипровци – Чупрене – Ружинци е една чудесна дестинация за вашия уикенд или за дългоочакваната спокойна почивка. Тук всеки гост ще намери нещо за себе си – и запалените по древната история, и любителите на красивата природа, и търсещите нови емоции и забавления. Регионът е изключително богат на исторически и културни забележителности, на вдъхновяващи природни гледки, на неповторимо етнографско наследство и всичко това, в съчетание с топлото гостоприемство, ще ви дари с прекрасни спомени от едно пъстроцветно изживяване. Заповядайте и бъдете наши гости!\nПътеводител Еко, селски и културен туризъм в Монтана, Чипровци, Ружинци и Чупрене\nИсторически музей с Лапидариум - гр. Монтана\nРимска баня - гр. Монтана\nКастра ад Монтанензиум - гр. Монтана\nХудожествена галерия „Кирил Петров” - гр. Монтана\nКатеринината къща (Къщата на килимарката)\nКъща на занаятите - с. Горни Лом\nЕтнографска сбирка - с. Горни Лом\nЕтнографска сбирка - с. Долни Лом\nЧасовникова кула - с. Чупрене\nГушовски манастир „Св. Архангел Михаил Летни”\nДобридолски манастир „Св. Троица”\nКатолическа катедрала и манастир „Санкта Мария” гр. Чипровци\nЕкопътеки и веломаршрути\nОбща информация Туристическият регион Монтана – Чипровци – Чупрене – Ружинци е една интересна и изненадващо приятна алтернатива за почивка в края на седмицата и откъсване от задъхания градски живот. Дестинацията обхваща районите на четирите общини в Северозападна България. Всяка една от тези общини предлага различни интересни занимания и забележителности за своите гости.\nМонтана е най-големият от градовете в региона със своите близо 44 хил. души население. Той е и административен център на област Монтана. Градът е свързан с останалата част от страната посредством главния път от Видин до София, както и с пътя до град Враца. От Монтана до столицата може да се стигне както през прохода Петрохан, така и\nпрез град Враца. Чипровци се намира на 35 км западно от Монтана. Това е вторият по големина град в туристическия регион, с население малко над 2000 души. Село Чупрене е третата дестинация на региона, разположено на 66 км от Монтана и на 40 км от Чипровци. Село Ружинци е разположено на 45 км от Чипровци и на 49 км от Монтана\nи е разположено на главния път между Видин и Монтана. Климатът в региона е силно повлиян от близостта на Западна Стара планина, най-вече в региона на Чипровци и Чупрене – характеризира се с меки зими и прохладни лета. В района на Монтана летата са горещи, а в някои околни котловини често през зимата температурите падат заради мъгли. Туристическата дестинация се характеризира с относително добри пътища и добре развит транспорт. Всяко населено място е свързано с големите градове в региона чрез автобусен транспорт, а през град Монтана преминава и железопътна линия. В Монтана функционира и многопрофилна болница за активно лечение, както и няколко по-малки медицин-\nски, дентални и лабораторни практики. В останалите населени места в региона достъпът до здравна помощ е ограничен и това трябва да се има предвид при подготовка за посещение на туристическата дестинация. В Монтана могат да се открият и офиси на много от банките, опериращи в страната. В останалите населени места има предимно само банкомати. За да се ориентирате найдобре в региона, е добре да посетите някои от туристическите информационни центрове. Такива има в Чипровци, село Чупрене и село Горни Лом. Там ще намерите информация както за забележителностите, така и за хотелите и местата за настаняване, за заведенията за хранене и за транспортните връзки между населените места.\nМонтана Наследник на един от най-важните градове в римската провинция Горна Мизия, град Монтана е разположен на река Огоста, на прехода между Средния Предбалкан и Дунавската равнина. Градът се намира на 110 км северно от София, на 40 км северозападно от Враца и на 105 км югоизточно от гр. Видин. Археологически проучвания проследяват историята на града до каменно-медната епоха. През ранножелязната епоха на мястото на днешния град е имало тракийско селище с крепостна стена. Около 160 г. сл.Хр. римски военен лагер получава градски права под името Монтанензиум, което се превежда буквално като „планинско селище”. По времето на Римската империя градът процъфтява.\nИзграждат се и се поддържат пътища, свързващи Монтанензиум с останалата част на империята. Разцветът на римския град в стопанско и културно отношение е прекъснат от набезите на готски племена през III в. Именно срещу тях е построена крепостта Кастра ад Монтанензиум, част от която съществува и до днес. Близо до крепостта, до голям извор в подножието на хъл-\nма, се намира древно каменно светилище с главни богове Диана и Аполон. Диана – богинята на лова, е покровителка на града и в днешно време е изобразена на герба на град Монтана. Римският град заедно с крепостта е разрушен в края на VI в. при нашествие на авари и славяни. По-късно върху развалините славяните изградили свое селище, което нарекли Кутловица, вероятно заради котловината, в която е разположено. След превеземането му от османците селището преживява нов разцвет като типично ориенталски град. След Освобождението градът е околийски център, занаятчийско средище и панаирен град. За трети път той променя името си през 1891 г. Наречен е Фердинанд, на името на бъл-\nгарския цар, тогава княз, Фердинанд I (1887-1918). От 1945 г. до 1993 г. градът се нарича Михайловград, на името на Христо Михайлов (1893-1944), един от ръководителите на Септемврийското въстание. След 1993 г. на града е върнато древното му име Монтана. Градът е съхранил множество артефакти, свидетелстващи за славното му минало. Реставрираните руини от античната крепост Кастра ад Монтанензиум се извисяват на хълм в югозападната част на града. Археологическите проучвания показват, че от този хълм води началото си поселищният живот в Монтана. Достъпът до крепостта е свободен. Малък парк в близост до центъра на Монтана е събрал археологическата експозиция Лапидариум – епиграфски паметници от римската епоха, Михайловата къща – реставрирана късновъзрожденска къща, дом на Христо Михайлов, в която се експонират различни етнографски предмети, и храм „Св. св. Кирил и Методий”, бивша джамия, която е преустроена в църква след Освобождението, чийто олтар е паметник на културата. Експозициите на Историческия музей в града съхраняват над 50 000 експоната, сред които са изключителни образци на\nЧипровската златарска школа, колекции от мраморни и метални пластики и копие на Якимовското съкровище (датиращо от ІІ-І в. пр.Хр.). Градската художествена галерия в Монтана е известна като първата галерия, изградена след 10 ноември 1989 г. Колекцията й включва творби на български класически и съвременни автори. В непосредствена близост се намират останките на старата римска баня. Околностите на града предлагат множество възможности за прекарване на свободното време. Язовир „Огоста”, разположен югозападно от града, е един от най-големите български язовири. В района е оформена зона за отдих, развлечения, плаж, спорт, воден\nтуризъм и риболов. Монтана е домакин на национални и международни турнири по парапланеризъм и делтапланеризъм. Други важни събития в календара на града, които привличат много гости, са Международният фолклорен фестивал, провеждащ се ежегодно на деня на Св. Дух, и Празниците на духовите оркестри „Дико Илиев”. Градът е притегателен център както за туристи, увлечени от древната история, така и за любители на природата и екстремните спортове. Красивата природа в региона и многобройните забележителности – природни и културни, превръщат Монтана в отлична дестинация за хората, търсещи приятна и активна почивка.\nЧипровци Град Чипровци е разположен в малка котловина в северната част на Западна Стара планина. Градът се намира на 550 м надморска височина, на 35 км от Монтана, на 100 км от Видин и на около 130 км от столицата София. Населението му е малко над 2200 души, а редовен автобусен транспорт го свързва с областния град Монтана и столицата.\nБлизостта до планината и специфичният релеф са причина за изключително приятния климат с мека зима и прохладно лято. Тези благоприятни условия, както и добивът на благородни метали в района, са причина за\nранното заселване на тези места. Археологически находки свидетелстват, че тук кипи живот от дълбока древност. Градът е бил един от важните рудодобивни центрове в тази част на Балканския полуостров. Смята се, че името си Чипровци е наследил от красивия изглед, който е имал в средновековието, и то произлиза от глагола „кипря се”. Местните хора много се гордеят с града си и смятат, че той блести с няколко чудеса – прочутата златарска школа, местните красиви килими и изключително будните общественици, които се прочули със своите енциклопедични познания в цяла Европа. Интересен факт е, че в града мирно и сговорно са съжителствали католици и\nправославни християни. Привлечени вероятно от златото и среброто, скрити в недрата на Чипровския регион, тук и в няколко околни селища през вековете се заселили католически занаятчии, търговци и свещенослужители. Наличието на сребро и злато е причина да се зароди и развие т.нар. Чипровска златарска школа. Местните майстори ювелири сътворявали великолепни шедьоври, като накити и църковна утвар, които се търсели в целия християнски свят. И до днес в много европейски музеи могат да се видят изложени чипровски обкови, потири и други красиви предмети. Съществува дори легенда, че в средата на XVII в. в двора на католическия манастир били заровени над 300 сребърни потира, за да бъдат опазени от\nосманските набези. До днес никой не ги е открил и все още хората се надяват един ден това безценно богатство да разкрие великолепието си пред света. През 1688 г. Чипровци и околните селища се вдигат на въстание срещу османската власт. Дейно участие в подготовката вземат както католици, така и православни. Бунтът за свобода обаче е потушен, голяма част от населението на града е избито, а близо една трета е отвлечено от османците и вероятно поробено. Друга част от местните хора се изселват далеч и никога не се завръщат в родните земи. Всички християнски храмове и манастири са разрушени и за известно време от китния и богат Чипровци почти нищо не остава.\nСкоро обаче Чипровци се възражда, макар и не в стария си блясък. Златарската школа вече няма предишната си слава, но пък на нейно място се заражда постепенно друго чудо, прославящо и до днес града – чипровските килими. Първоначално те се правели в по-малки размери и с по-прости геометрични шарки. В този начален период основен клиент на местните килимарки били мюсюлманите, които използвали вълнените килимчета за своите молитви. С течение на времето техниките се усъвършенствали, формите се обогатили, а цветовете и нюансите разцъфнали в многообразието си. Днес традицията е все още жива и на нея са посветени две интересни експозиции в града – в Историческия музей и в Катеринината къща.\nМузеят в града е изключително интересен и проследява както историята на Чипровци, така и развитието на занаятите и местния фолклор. Неговият филиал, разположен в Катеринината къща, е посветен на килимарството и техниките за оцветяване на тъкани с естествени багрила и на бита и обичаите на торлаците. Сред забележителностите на Чипровци са останките от католическата катедрала „Санкта Мария”, православният храм „Възнесение Христово”, няколко великолепни възрожденски сгради, „Шарената чешма” и др. Най-посещаваното от туристите място е Чипровският манастир „Св. Иван Рилски”, разположен на 7 км североизточно от града. Природата в региона предлага разнообразие от маршрути и забележителности. Сред тях се откроява великолепният Чипровски водопад и редица природни феномени и защитени местности. За тези, които предпочитат пешеходния туризъм и близостта с природата, Чипровската планина предлага различни по сложност и дължина маршрути. Чипровци е приветлив и дружелюбен град. Тук има няколко семейни хотела и ресторанта, предлагащи гостоприемство и уют, съчетани с вкусна и домашно приготвена местна кухня.\nЧупрене Чупрене е едно от най-очарователните селца в Северозападна България. Разположено е сред красива местност, заобиколено от три страни от възвишенията на Западна Стара планина, съвсем близо до границата със Сърбия. Чупрене отстои на 65 км северозападно от Монтана, на 40 км от Чипровци и на 150 км от столицата София. Смята се, че селото е много старо и че е съществувало по време на Второто българско царство (1185 – 1393 г.). За това свидетелстват различни находки от желязната и медната епоха, както и от римско време, които са открити тук и край околните села. Богатството на мед и други метали в региона са причина през средновековието тук да се заселят саксонски рудари. Предполага се, че името на селото идва от латинското наименование на метала мед – Cuprum, което с вековете се е видоизменило до днешното Чупрене. Около селото все още личат останки от стари медни мини, които били експлоатирани до миналия век. Днес Чупрене привлича вниманието заради прекрасната природа и някои интересни забележителности. През Чупрене минават две реки, които живописно се вливат една в друга в самото село. Околностите са изключително атрактивни заради великолепно съхранената природа и многобройните природни забележителности. Сред тях е биосферният резерват „Чупре-\nне”, който опазва смърчови, елови и букови гори. Тук се намира и единствената останала в България популация на красивата птица глухар (Tetrao urogallus). През 1977 г. резерватът е включен в списъка на биосферните резервати по програмата „Човек и биосфера“ на ЮНЕСКО. Чупрене е рай за любителите на екотуризма. В района около селото има 10 екопътеки с различни по\nЧУПРЕНЕ, РУЖИНЦИ дължина и трудност маршрути – от 0,5 до 15 км. В самото село най-атрактивна е Часовниковата кула, строена през 1899 г. Тя е символ на Чупрене и впечатлява с интересната си архитектура. Освен това е една от малкото самостоятелни часовникови кули в страната, които не са част от друга сграда или от архитектурен ансамбъл. Въпреки че е село, Чупрене разполага с няколко гостоприемни къщи за гости и ресторанти, а в околностите му има и горски и ловни хижи.\nРужинци Село Ружинци, известно в миналото под името Ружица, е разположено в Северозападна България и е административен център на едноименната община, обхващаща десет населени места. Ружинци отстои на 48 км от Монтана, на 55 км от Видин и на 156 км от София. В северната част на общината преминава железопътната линия Видин – София. Според исторически сведения селото е възникнало по време на Второто българско царство, но останките от римска крепост - гробници, могили, римски монети, намерени в околността му, говорят за съществуване на поселищен живот по тези места от дълбока древност. Православният храм в селото „Успение на Пресвета Богородица“ е построен през 2008 г. В близост до Ружинци се намира Добридолският манастир „Св. Троица”, чиято църква е великолепен образец на българското църковно строителство.\nРека Лом протича през територията на община Ружинци и предлага идеални условия за практикуване на риболов. Трите язовира в землищата на селата Гюргич, Дражинци и Дреновец също са привлекателно място за рибарите. На територията на община Ружинци има обявени защитени природни обекти - вековни дървета на възраст над 200 години. Великолепното природно богатство и съхраненото фолклорно наследство са важни предпоставки за развитието на опознавателен, риболовен, селски и екологичен туризъм в общината.\nИсторически музей с Лапидариум - гр. Монтана Регионалният исторически музей – Монтана, е създаден през 1951 г. като музей на Септемврийското въстание от 1923 г., а първата му експозиция е открита на 23.09.1953 г. По-късно, наред с политическата си ориентация, музеят събира ценни експонати от богатата история на областта и през 1991 г. е преобразуван в исторически музей. Различните отдели на музея - „Археология”, „Етнография”, „История на България XIV – XIX век”, „Нова история”, „Най-нова история” и „Недвижими паметници на културата”, съхраняват над 50 000 музейни експоната, илюстриращи хода на историята на града. Най-древната история на Монтана е представена чрез съхранени находки от неолита - богата колекция от оръдия на труда от кремък, камък и кост - кремъчни стъргалки, ножове и върхове на стрели, каменни чукове и брадви, мотики и шила от еленов рог. Траките, обитавали земите на днешния град Монтана, са оставили керамика с различни орнаменти, както и тракийско бойно снаряжение от края на късножелязната епоха, които днес могат да бъдат виде-\nни в експозициите на историческия музей. Особено ценен експонат е съхраняваното в музея копие на Якимовското съкровище, открито през 1972 г. Състои се от 4 конични купи, кантарос, 2 масивни гривни с краища змийски глави и 2 апликации. Всички предмети са изработени от сребро. Съкровището е датирано от ІІ-І в. пр.Хр.\nПериодът, в който градът е част от Римската империя, се определя като златните години в историята му. Освен богатата колекция от съдове и монети, музеят съхранява и богата колекция от епиграфски паметници. Лапидариумът – „Каменна библиотека”, се простира на площ от 700 кв. м и опазва 56 паметници, открити в града. Особено интересни са мраморните плочи с надписи, които са единствените писмени източници за историята на града в периода II – IIІ в.\nЛюбопитни експонати от средновековната история са колекция от средновековни сребърни накити с позлата - XII - XIV век, както и медни скифати (монети) на византийски императори от ХІІ век. Михайловата къща, разположена в непосредствена близост до Лапидариума, също е част от Историческия музей в Монтана. Тя е единствената реставрирана и консервирана късновъзрожденска къща в града. В нея е подредена етнографската експозиция „В света на баба и дядо”, включваща над 350 предмета от традиционния селски и градски бит от края на XIX и началото на XX век. Показани са промените в облеклото, мебелите и цялостното обзавеждане в домовете на заможните градски семейства от този период. Интерес предизвикват представените образци на Чипровската златарска и килимарска школа, на Берковската керамика, на тъканите и облеклото, повлияни от тенденциите в Западна Европа. Запазен е и кът на патрона Христо Михайлов – един от ръководителите на септемврийските събития в град Фердинанд (днес Монтана) от 1923 г.\nПред жп гарата в Монтана се намира още един от обектите на музея в града – влакова композиция, съставена от парен локомотив и товарен вагон с оръдие, които са били ползвани при септемврийските събития от 1923 г. Експозицията на музея включва и колекция от стари икони, сбирка от стари чипровски килими и оръжейна колекция.\nАдрес: Монтана 3400, yл.„Граф Игнатиев“ №3 Работно време: Понеделник - събота: 8-12 ч. и 13-17 ч. Цени: възрастни – 1 лв., учащи - 0,50 лв. за обект. Беседа – 3 лв. за обект.\nРимска баня - гр. Монтана Руините на т.нар. Римска баня в Монтана са разположени в идеалния център на града, в непосредствена близост до Градската художествена галерия. Консервираните останки на археологическия паметник са\nчаст от баня, построена от местното османско население през XVI в. Използвани са строителни материали от античната крепост, намираща се на хълма Калето. Според специалисти, проучващи района, на дълбочина около 1,20 - 1,50 м стените на банята стъпват върху останки от основи на сграда от римския период. Не може да се потвърди със сигурност дали и тя е изпълнявала функция на градска баня, но при направени проучвания е открит захранващ водопровод от римската епоха, което дава основание да се смята, че на това място е имало баня още през римския период на града.\nКастра ад Монтанензиум гр. Монтана Античната крепост Кастра ад Монтанензиум, дала съвременното име на Монтана, е разположена на хълма Калето в югозападния му край. Археологическите проучвания в района разкриват доказателства за съществуващ живот по тези места още от периода на каменно-медната епоха. За това свидетелстват откритите при разкопки праисторически жилища. По-късно мястото обитават древните траки. Тракийското племе трибали населява хълма до около І век пр.Хр. Тяхното селище било укрепено с мощна\nкрепостна стена. В края на І в. сл.Хр. римляните разполагат в района военни части и превземат тракийската крепост. Градът се развива и благоустроява по римски модел и става второто по важност селище в Горна Мизия след Рациария (днес село Арчар). През този период се изграждат обществени сгради, храмове, бани и театри. Под римско управление градът преживява години на просперитет и растеж. През ІІІ в. сл.Хр. Монтана става обект на набези на готски племена. Това е причината за построяването на запазената и до днес крепост Кастра ад Монтанензиум върху основите на древната тракийска крепост. Изградени са казармени помещения, базилика, както и дебели крепостни стени, имащи за цел да устояват на атаките на нашествениците. Предполага се, че Кастра ад Монтанензиум е разрушена през VI – VII в. при нападение\n17 на авари или славяни. Впоследствие върху развалините й е създадено славянско селище, наречено Кутловица. Една от казармените сгради, останали от римската крепост, е била превърната в езическо светилище, запазено и до днес. Светилището просъществувало до приемането на християнството в българската държава при управлението на Борис I (852889). Днес крепостта е отчасти реставрирана. Достъпът до нея е свободен. От хълма, на който е разположена, се разкрива великолепна панорамна гледка към Монтана и язовир „Огоста”. Руините на античното укрепление\nса неразделна част от историята на града и неслучайно крепостта е изобразена на герба на Монтана.\nХудожествена галерия „Кирил Петров”- гр. Монтана Сбирката на Градската художествена галерия „Кирил Петров” в Монтана е разположена в самостоятелна сграда в центъра на града. Галерията е основана през 1972 г., но едва след 10 ноември 1989 г. е преместена в помещения, специално предназначени за изложбени цели. По мнение на специалисти сбирката от произведения на изкуството на галерията е една от най-богатите извън столица-\nта – 2500 творби, предимно класика в изящното и приложно изкуство от графики, живопис и малка пластика на имена като Владимир Димитров-Майстора, Иван Мърквичка, Димитър Бояджиев и др. В сградата на галерията редовно се провеждат концерти, литературни срещи и беседи. Ежегодно се организира и хепънингът „В кухнята на художника”.\nИсторически музей - гр. Чипровци Историческият музей в гр. Чипровци е разположен на т.нар. Исторически хълм в града, където се намират и повечето интересни забележителности. Музеят се помещава в едноетажна сграда, построена в края на XIX век, която приютявала началното класно училище на града, носещо името на монаха отец Милетий, който имал съществена роля за неговото откриване. През годините сградата се променяла, училището се преместило, а от 1988 г. тук се помещават сбирките на Историческия музей на града. Музеят като институция е открит през 1988 г. по повод 300-годишнината от избухването на Чипровското въстание (1688 г.) и включва няколко обекта. Централната експозиция на музея проследява историческото развитие на града и региона от дълбока древност до Освобождението на България (1878 г.).\nТук могат да се видят различни предмети от древността, античността и средновековието – керамика, монети, оръдия на труда и др. Специална зала е посветена на рударството и металодобива. Сред интересните предмети са макет на самоков, рудни образци и различни оръдия и инструменти. Друга зала демонстрира изяществото на Чипровската златарска школа – сред изложените експонати има красиви накити, обкови на църковни книги и църковна утвар. Отделна зала е посветена на чипровските книжовници и общественици, както и на подготовката, избухването и по-\n19 тушаването на Чипровското въстание от 1688 г. Една от най-интересните зали предлага на посетителите да се запознаят с изкуството на чипровските килими. Тук освен красиви образци на килими и гоблени (килими, които служат за украса на стени), има аранжиран истински вертикален стан, на който е демонстрирано как се осъществява изпълнението на различни геометрични фигури.\nАдрес: гр. Чипровци, ул.„Витошко лале”№ 2 Работно време: Понеделник – петък: 8 – 12 ч. и 13 – 17 ч. Събота и неделя: 9 – 17 ч. Посещения в извънработно време: по предварителна заявка Цени: възрастни – 2 лв., учащи – 0.50 лв. Безплатен ден - четвъртък\nКатеринината къща (Къщата на килимарката) Катеринината къща се намира в центъра на Чипровци, в подножието на Историческия хълм. Известна е и с името Къщата на килимарката. Тя е част от музейния комплекс и приютява етнографската експозиция, посветена на бита и фолклора на торлаците – малка етнографска група, обитаваща някои селища в Северозападна България. Тук можете да се запознаете със специфичните особености в облеклото, фолк-\nлора и бита на тази интересна етнографска група. В двора на Катеринината къща се намира една уникална за страната експозиция на живи растения, използвани за естествено багрене на тъкани – нещо изключително важно за килимарите и тяхното изкуство.\nРаботно време: Понеделник – петък: 8 – 12 ч. и 13 – 17 ч. Събота, неделя и официални празници: 9 – 17 ч. Посещения в извънработно време: по предварителна заявка Цени: възрастни – 1 лв., учащи – 0.20 лв. Беседа – 1 лв. Безплатен ден - четвъртък\nКъща на занаятите с. Горни Лом Къщата на занаятите в село Горни Лом е музейна сбирка, съхраняваща традициите на местните занаяти, някои от които се практикуват и до днес. В миналото местното население се е занимавало с дървообработване, виларство (изработка на дървени вили за сено), кошничарство – изработка на кошници от леска и върба, копанярство – изработка на изделия от дърво за бита (копани, хаванче-\nта и др.). Инструментите, нужни за практикуването на тези занаяти, както и специфичните производствени процеси и тънкости, са основна част от музейната експозиция. В подкрепа на опазването на традициите в местното занаятчийство читалището в село Горни Лом „Нов живот” организира изложби-базари, на които местни майстори имат възможност да покажат своята продукция.\nЕтнографска сбирка с. Горни Лом Битът и трудовото ежедневие на жителите на село Горни Лом са намерили достойно място в етнографската сбирка, разположена в Къщата на занаятите. Коренното население в този район принадлежи към етнографската група “торлаци”. Характерен белег на торлаците са белите мъжки дрехи – бели бреневреци, късо дорамче, везана риза, черен калпак и цървули. Жените носели черни сукмани с богато орнаментирани деколтета, кенарени ризи и престилки. Заед-\n21 но със сукмана в някои села се е носила и носия с две престилки. Етнографската експозиция представя примери за характерни за този край носии, изработени според традициите, наследени от поколения. Освен типични облекла, сбирката включва и изде-\nлия за бита и инструменти от трудовото ежедневие на местните.\nЕтнографска сбирка - с. Долни Лом Местната битова етнографска сбирка е събрала експонати, свързани с бита и културата на жителите на село Долни Лом. Обичаите в селото също са намерили място в изложената експозицията. В по-голямата си част предметите, които могат да бъдат разгледани, са събирани от дарения на местните жители. Изложени са стари предмети и съдове, традиционни облекла, както и покъщнина.\nВсички те дават представа за начина на живот в региона, традициите, самобитното творчество на местното население и методите за препитание. Торлашките носии, част от етнографската експозиция, впечатляват посетители с типичните за региона цветови съчетания и характерна естетика. Сбирката съхранява и някои артефакти, свидетелстващи за древната история на района около селото.\nЧасовникова кула с. Чупрене Свидетел на историята на село Чупрене е разположената в самия му център стара часовникова кула, която се издига пред вратите на сградата на общината и досами църквата „Св. Николай”, построена през 1847 година. Кулата, която е обявена за архитектурен паметник на културата, датира от 1899 г., когато по поръчка на местните еснафи майстор от Дебърско се заел с построяването й. Множеството бъчвари, грънчари, коларо-железари, които упражнявали занаятите си в селото, имали нужда от кулата, за да ги ориентира във времето. Кулата има четири еднакви фасади и се издига на височина от 14.2 м. Интересен факт, свързан с нея, е, че тя е една от четирите в България самостоятелни часовнико-\nви кула, наред с тези в Берковица, Трявна и Пловдив. През 1939 г. в кулата е монтиран часовников механизъм, който работи и до днес и отмерва безпогрешно времето.\nЧипровски манастир „Св. Иван Рилски” Чипровският манастир „Св. Иван Рилски” е една от най-големите забележителности в региона на Чипровци. Тук идват поклонници от цялата страна, привлечени от светостта на мястото и красивата природа.\nМанастирът е разположен недалеч от пътя от Чипровци към село Белимел, на около 7 км от града. При отбивката за светата обител има указателна табела. „Св. Иван Рилски” е основан още по времето на Първото българско царство, вероятно през Х век, и за кратко време придобива славата на сериозно\nхристиянско и книжовно средище. Той давал опора и вяра на българите по време на византийското владичество (1018 – 1185 г.) и по-късно подкрепял борбите за национално освобождение при петвековното османско владичество. Има сведения, че светата обител е разрушавана и наново възстановявана поне 6 пъти през хилядолетното си съществуване. Известно е, че манастирът е опожаряван при влашки нападения, както и при всяко въстание срещу османската власт, в което монасите активно участвали и давали убежище на въстаниците – Чипровското от 1688 г., Манчовата буна от 1836 г., Априлското въстание от 1876 г. и т.н. Днес манастирският комплекс е частично възстановен и приема поклонници. Дворът му е правоъгълен, а в центъра\nму се намира старата църква, строена в края на XVIII век. Тя е еднокорабна и едноапсидна, с красив иконостас и владишки трон. На западната й фасада има три ниши със стенописи с изображения на светци. Над всички сгради в манастирския комплекс се извисява кулата-костница, където почиват костите на въстаници от всички въстания от региона. На втория етаж на кулата има малък параклис, а на третия се намира камбанарията.\nВ едно от жилищните крила на манастира е разположен параклисът „Св. Атанасий Велики”, който е построен през 1880 г. Манастирът към момента не предлага настаняване и храна за поклонници, но наблизо е гр. Чипровци, в който има хотели и заведения за хранене. До главния вход на храма води полегата пътека, което дава достъп на хора със затруднено придвижване. Храмовият празник е на 19 октомври – деня на Св. Иван Рилски.\nЛопушански манастир „Св. Йоан Предтеча” Лопушанският манастир „Св. Йоан Предтеча” е разположен на 20 км западно от Монтана и на по-малко от 2 км от село Георги Дамяново.\nСмята се, че светата обител е основана още през Х век на друго място – в местност до близкото село Помеждин, но била опожарена и спряла да съществува за векове наред. Според преданието в средата на XIX век жителите на село Лопушна (днес Георги Дамяново) дарили земи в близост до селото и възстановили манастирската обител. Поради тази причина в знак на признание пред тяхното дарение и до днес наричаме манастира със светското име Лопушански. Главен двигател на изграждането на новия манастир бил архимандрит Дионисий. Според една легенда той вложил в строежа на манастира цялото си наследство. През 1850 г. Дионисий започнал с възстановяването на светата обител, като първоначално построил жилищните сгради.\nЗа църквата той имал специални планове – искал да бъде найхубавата и да прилича на тази в Рилския манастир. Назначил за градежа на храма майстор Лило и двамата заминали за Рилската света обител да огледат внимателно тамошния храм. По-късно, когато строежът започнал, Дионисий преценил, че не се следват точните планове на Рилския храм, и отново пратил майстор Лило, за да огледа всеки един детайл. Лило този път не оставил нищо на случайността и направил макет на храма, като използвал пръчки за оплитане на кошница. Днес храмът блести с великолепието си и е един от най-големите манастирски храмове в страната. Тук се съхранява чудотворна икона на Св. Богородица, която привлича богомолци от цялата страна. „Св. Йоан Предтеча” бил сред любимите места на писателя Иван Вазов, който тук написал и една от главите на романа си „Под игото”. Днес манастирът посреща поклонници в приятна обстановка, дворът му е чудесно поддържан и мястото предразполага към усамотение и почивка. Тук се предлага както настаняване, така и храна в манастирската магерница. Манастирът е действащ, мъжки, а храмовият му празник е на 7 януари.\nГушовският манастир „Св. Архангел Михаил Летни” отдавна не е действащ, но продължава да бъде най-святото място за хората от Чипровци. Останките му се намират на няколко километра югозападно от града, в красива местност. Унищожен е при\nпотушаването на Чипровското въстание от 1688 г. Според една легенда всяка година на храмовия празник (6 септември) от планината слизал красив елен, наричан от местните хора гушовец. Монасите го принасяли в жертва и правели курбан за здраве. Но една година еленът закъснял и монасите набързо го убили, без да му дадат да си отдъхне. Скоро след това манастирът бил опустошен, а елените спрели да идват до него. В наши дни на 6 септември всяка година хората от Чипровци се събират на това място и правят молебен и курбан.\nДобридолски манастир „Св. Троица” Добридолският манастир „Св. Троица” се намира на 70 км северозападно от Монтана и на 40 км югоизточно от Видин. Не е ясно кога е основан, историята мълчи и по въпроса дали и колко пъти е възстановяван. Предполага се, че първоначално е носил името на Божията майка, но в средата на XIX век е сменил патрона си и е кръстен „Св. Троица”. Манастирът е разположен на единственото възвишение сред\nоколния равнинен терен, което го прави виден отдалеч. Найинтересната част от комплекса постройки е малката църква. Тя има почти квадратна форма и много малък иконостас, но по фасадата й има каменни релефи, които са доста изненадващи. Те изобразяват хора, птици и архангели и доста се отличават от обичайните изображения, характерни за православния канон.\nПравославни храмове В района на дестинацията Монтана – Чипровци – Чупрене – Ружинци са съхранени много стари православни храмове, някои от които съществуват още от XVI-XVII век. Те са великолепни образци на средновековната православна архитектура и някои от тях и днес впечатляват с изящните си стенописи. Сред тях се откроява храмът в село Върбово, построен вероятно през XVI век, а стенописите му датират от средата на XVII век. Друг храм е този в село Търговище, чиято архитектура е изключително интересна. От XVI – XVII век са и църквите в селата Долна и Горна Вереница, и двете носещи името „Св. Никола”. Една от най-интересните църкви е тази в гр. Чипровци. Тя се крие зад висок зид и пази дълга история. Не е известно кога е построена, но се знае, че сериозно е пострадала при Чипровското въстание от 1688 г. В украсата й присъстват готически елементи, заимствани от католическото присъствие в града. Любознателните туристи ще се впечатлят и от храмовете\nв селата Чупрене, Горни Лом, Средогрив, Репляна, Долни Лом, както и от двете църкви в гр. Монтана – „Св. Димитрий Мироточови” и „Св. св. Кирил и Методий”. В украсата на някои от храмовете в региона присъстват странни и нехарактерни елементи, като фигури на птици и на мъже, облечени в поли. Подобна е украсата на църквата в Добридолския манастир, както и на други храмове. Някои смели изследователи виждат в тези фигури присъствие на еретични влияния.\nКатолическа катедрала и манастир „Санкта Мария” гр. Чипровци Град Чипровци е невероятно място с много богата история. Едно от любопитните неща в историята му е, че тук в миналото католицизмът бил точно толкова силен, колкото и православното християнство. Католицизмът навлязъл в този регион заедно със саксонските рудари, заселили се тук, привлечени от богатите метални залежи и златоносните реки. През 1371 г. те си построили катедрала с манастир, които играли много съществена роля в обществения живот. Катедралата „Санкта Мария” и светата обител разгръщали сериозна просветна дейност. Към манастира през XVII век започнало да функционира училище, в което на четмо и писмо се обучавали католическите младежи от града и околностите. По-късно тук било открито и първото висше учебно заведение по българските земи – „Семинариумът”, където се преподавали чужди езици, философия и други сериозни предмети.\nКатолическите монаси били основният двигател при подготовката на Чипровското въстание от 1688 г. Поради тази причина манастирът и катедралата били сринати до основи при потушаването на бунта, а католиците били избити, изгонени или разселени по други места. Днес от католицизма в района са останали само останките от катедралата и манастира, разположени на Историческия хълм в града. Руините са открити при археологически разкопки през 80-те години на ХХ век, а днес са свободно достъпни за посещение.\nОброчни паметници Една от най-любопитните забележителности на региона на градовете Чипровци и Монтана са старите оброци, застанали като стражи в полето или край пътя. Оброците са вид християнска обредност, изключително характерна за района на Чипровци и околните села. Това са свещени места, посветени на различни светци и най-често белязани със стари каменни кръстове или паметници. Повечето оброчни камъни са поставени в средата на XIX век.\nПървоначално оброчищата са възниквали на свещени места, много често и стари езически светилища. По-късно през вековете всеки род или махала си избирали светец покровител, както и място, на което му отдавали почит - оброчище. На деня - празник на светията,\nпри оброчището се събирали покровителстваните от него хора и правели курбан в чест на своя патрон. Създаването на оброк в по-ново време било свързано с опазването на имотите и реколтата от природните стихии. Затова повечето оброчни паметници са разположени по обработваеми земи, в близост до населените места. В момента традицията на оброците е жива и се почита само в района на Чипровци, където са известни 12 действащи оброка. Най-големият е този при Чипровския манастир. В цялата област Монтана оброците са около 300 на брой.\nПриродни забележителности Туристическата дестинация Монтана – Чипровци – Чупрене – Ружинци е благословена с изключителна природа и многобройни природни забележителности. Тук е рай за всеки, който търси досег с природата и черпи сили от нея. В района на село Митровци се намира изумителният скален венец на Широка планина, който привлича различни учени, амбицирали се да разгадаят неговите тайни. Друга популярна забележителност е красивият Чипровски водопад. Той има две каскади, като първата е висока 18 метра. Това го прави единствен по рода си в тази част на страната. До водопада води маркирана екопътека от Чипровци, а пътят е около 1.5 часа. Недалеч от Чипровци, между селата Горна Лука и Превала, се намира пещерата Мишин камък. Тя не е облагородена. Разположена е в красива букова гора, на около 50 м над нивото на река Огоста. В пещерата ще се натъкнете на кух сталактит, издаващ камбанен звън, ако го почукаш, „арфа” от нагънати\nот природата сталактити, „театрална зала с колони”, различни по големина езера и куп други фантастични форми. В района на село Превала има над 10 други пещери с различни интересни образувания. В района на Чупрене, на 2 км югоизточно от село Долни Лом,\nПРИРОДНИ ЗАБЕЛЕЖИТЕЛНОСТИ И ЕКОТУРИЗЪМ\nсе намира друга пещера, която привлича вниманието – Десни сухи печ. Тя е интересна с разнообразните си образувания, синтрови езера, както и прилепни колонии. Тук при археологически проучвания са открити останки от пещерна мечка, а учените предполагат, че е била използвана и от първобитни хора. Преди няколко десетилетия в нея е проведен уникален експеримент за престой на човек в изолирана среда. На няколко метра от Десни сухи печ се намира пещерата Леви сухи печ, в която при проучвания са открити керамика и монети от Римската епоха. Ако желаете да посетите която и да е от местните пещери, е желателно първо да се инфор-\nмирате за състоянието и режима им на достъп в местните туристически информационни центрове. Една от най-изумителните природни забележителности в региона е скалата Стовци, известна още и като Разчепати камък. Разположена е между селата Смоляновци и Превала и е висока 95 метра. Отдалеч прилича на два огромни скална къса-близнаци. Образувана е преди стотици милиона години вследствие на ерозионни процеси и по форма и цвят много наподобява Белоградчишките скали. Според една легенда от скалата паднал овчар, а след него в бездната се хвърлил овенът на стадото. След това една по една всички сто овце скочили и се погубили. Според друга легенда тук по време на борбите за национално освобождение един овчар хранел бунтовниците и ги подпомагал, докато накрая всичките му сто овце свършили, битката приключила и младите борци за освобождение загинали. Красивите природни забележителности не се изчерпват с това, районът е изключително интересен и дава много възможности за всеки любопитен откривател.\nЗащитени местности и резервати На територията на туристическата дестинация Монтана – Чипровци – Чупрене – Ружинци хората са съумели да съхранят някои наистина ценни природни места, което днес се оценява високо от всички любители на красивата природа и екотуризма, посетили региона. За тяхната висока стойност говори фактът, че тези места и територии имат специален статут на резервати и защитени територии и в тях се опазват важни растителни и животински видове. Присъствието на хората по тези места е желателно да бъде изключително отговорно. Затова посещението в защитени местности и резервати обикновено става по определени маршрути и съгласно стриктни правила – да не се пали огън, да не се берат цветя и растения, да не се убиват животни, да не се разтурват гнезда на птици и т.н.\nРезерватът „Чупрене” е разположен недалеч от едноименното село и обхваща територии от 1439,2 ха по северните склонове на Чипровския Балкан. Почти 90% от територията му е покрита с гори. В него се опазват единствените компактни естествени смърчови реликтни гори в Западна Стара планина и смърчово-елево-букови дендроценози. Сред горите се срещат и редки растения като нарцисовидна съсънка (Anemone narcissiflora), безстъблена тинтяна (Gentiana acaulis L.), петров кръст (Lilium martagon), витошко лале (Trollius europaeus) и др. Фауната на ре-\nзервата е богата с 11 вида земноводни и 15 вида влечуги, над 170 вида птици, 53 вида бозайници. От тях интересни за еколозите са белошипата ветрушка (Falco naumanni), ливадният дърдавец (Crex crex), черен щъркел (Ciconia nigra), видра (Lutra lutra), златка (Martes martes), 14 вида прилепи, сърна (Capreolus capreolus), благороден елен (Cervus elaphus) и други. В резервата се опазва единствената в България естествена популация на глухар (Tetrao urogallus). Защитената местност Копрен - Равно буче - Деяница - Калиманица е с площ 536,4 ха и е раз-\nположена в Копиловския дял на Западна Стара планина. В нея се опазват вековни широколистни и иглолистни гори, красиви местности, много защитени и редки растения, скални образувания и други красиви и приятни места за разходки и туризъм. На територията на защитената местност са изградени екопътеки, които дават възможност за досег до красивата й природа. Тук се намират и два от най-красивите водопади в Северозападна България - „Дуршин скок“ и „Водният скок”. На територията на община Чупрене се намира и защитената местност Миджур, която със скъпоценната си флора и фауна също представлява интерес за любителите на природата. През територията на местността преминава екопътека, която дава възможност на туристите да се\nзапознаят с редките растителни и животински видове, които я обитават. Недалеч от село Равна се намира защитената местност Равненско градище, където могат да се видят редки растителни видове, като лаврово бясно дърво (Daphne laureola L.), самодивско цвете (Erythronium dens-canis ) и бодлив залист (Ruscus aculeatus).\nЕкопътеки и веломаршрути Достъп до красивата природа на дестинацията Монтана – Чипровци – Чупрене – Ружинци дават няколко популярни екопътеки, които са с различна степен на трудност и дължина. Най-много екомаршрути има в общините Чипровци и Чупрене. Около Чипровци има над 20 маршрута, водещи до различни местности и природни забележителности. Ето най-популярните сред тях: •\tЧипровска екопътека „Деяница”: Чипровци – Гушовски манастир – хижа “Явор” – Чипровски водопад – Вишката – м. Деяница; продължителност – 1 ден, достъп – през всички сезони; •\tМаршрут Чипровци – Чипровска застава - м. Алдинци – м. Деяница – Вишката - м. Три кладенци – м. Мартинова чука – с. Мартиново – Чипровци; кръгов маршрут с продължителност 2 дни, препоръчва се през летните месеци; •\tМаршрут Чипровци – м. Велин дел – Буни връх – Врански камък - м. Чука-\nта – Яворов дол - квартал „Бързан” – Чипровци; кръгов маршрут с продължителност 1 ден, препоръчва се през летните месеци; •\tМаршрут Чипровци – Велин дел – м. Буни връх – Цървени кладенци - с. Горна Лука - пещера Мишин камък; еднодневен летен маршрут.\nВ района на Чупрене са съсредоточени и най-големите природни богатства на дестинацията, което е причина тук да има най-гъста мрежа от екомаршрути. Четири от пътеките са с начална точка село Чупрене. Ето и някои от популярните маршрути: •\tМартинов камък: с. Чупрене – Манастирка – края на асфалта – м. Фуния – вр. Ветермик; •\tБекинска шобърка: с. Чупрене – Манастирка – Миина падина – Цурински преслап – Бекинска шобърка; •\tВитошко лале: с. Чупрене – Бела вода – Горския разсадник – Окукье – Бекинска шобърка; •\tДом на овчаря: с. Чупрене\n– Младежкия дом – Лещевица – Стефанова ливада – Поповица – Дом на овчаря (х. „Горски рай“); Миджур: с. Горни Лом – Мандра – Джурджин кръш – Коза гърбина – вр. Миджур Жълта тинтява: с. Горни Лом – Летовището – м. Преслап; Сръбска рамонда: с. Върбово – моста на пътя за Белоградчик – Венеца; Аполонова пеперуда: с. Върбово – чешмата при овчарника – м. Преслап; Скален орел – римски пост: с. Репляна – м. Добро утро – Гламата – м. Болван; Тъмната дупка – с. Търговище – Тъмната дупка – Римския път – м. Болван.\nЛов и риболов Дестинацията Монтана – Чипровци – Чупрене – Ружинци предлага отлични условия за приятни риболовни и ловни излети. Гъстата речна мрежа, многобройните водоеми и необятните гори са чудесна предпоставка за приятни уикенди, отдадени на любимото хоби.\nНай-популярна дестинация сред риболовците е язовир „Огоста”, разположен точно до град Монтана. Тук има добри условия и за риболов, и за активна почивка – има места за настаняване, както и заведения за хранене. Тук може да ловите шаран, червеноперка, костур, платика и други видове риба. Други популярни места за риболов са язовирите в землищата на селата Гюргич, Дражинци, Дреновец и Бело поле. Любителите на лова ще бъдат приятно изненадани от условията за лов в дивечовъдната станция „Миджур” в община Чупрене. Стопанството е разположено върху площ от 19 500 ха по склоновете на Западна Стара планина и Дунавската равнина, а теренът е разнообразен, предимно планински. Основните видове дивеч тук са благородният елен, дивата сви-\nня, сърната, вълкът, лисицата и дивата котка. На разположение на ловците има три ловни дома и един заслон. За пазителите на дивата природа стопанството предлага и условия за екотуризъм и фотосафари.\nСелски туризъм Един пълноценен уикенд, отдаден на приятни занимания, като досег до местните обичаи и занаяти, лежерни излети за бране на билки и гъби, земеделски занимания и изучаване на местната кухня е сред предизвикателствата, които предлага дестинацията Монтана – Чипровци – Чупрене – Ружинци на своите гости. Градските хора често остават истински удовлетворени, когато имат възможността дори и само за два дни да се докоснат до непреходното удоволствие от това да сътвориш нещо със собствените си ръце и да научиш нещо ново. Макар че е град, Чипровци предлага на своите гости автентични изживявания и пълноценни дни и вечери в духа на селската идилия. Тук можете да се докоснете до изкуството на чипровските килими, да овладеете техниките на вертикалния стан, на който те се тъкат, и да научите как с естествени багрила, добити от растения, можете да оцветявате различни тъкани и прежди. Местната кухня е изключително вкусна, а в града има няколко заведения, в които можете да се запознаете с нея. В Чипровци гостите са на особена почит. Гостоприемството на местните хора ще срещнете в\nместните семейни хотели и къщи за гости, които предлагат настаняване в приятна и непринудена атмосфера. Всичко това, в съчетание с прохладата на близката планина, превръ-\nща уикенда в градчето в едно неповторимо изживяване. Интересно за любителите на пасторални изживявания е и село Бели мел, което е съхранило интересна архитектура и археологически останки. Тук може да отседнете в къща за гости и да прекарате чудесен уикенд в опознаване на местните обичаи. Други популярни дестинации за селски туризъм са селата Средогрив, Горни Лом, където има етнографска експозиция и Къща на занаятите, село Бистрилица, в което функционира комплекс от няколко екокъщи, село Чупрене, с. Дреновец и други. На тери-\nторията на четирите общини има и няколко хижи, ловни домове и туристически спални, които предлагат добри условия за настаняване. Привържениците на селския туризъм ще намерят в региона интересни места като ферма за овце от породата „Реплянка” в с. Репляна и ферма за щрауси в с. Протопопинци. Повечето домакини в хотелите и къщите за гости предлагат допълнителни услуги, като организирани мероприятия, информация за забележителностите в региона и с удоволствие ще ви предложат разнообразни възможности за приятно прекарване на почивните ви дни.\nКултурен календар Културният календар на туристическия регион е доминиран от музикални събития и фолклорни фестивали, съхраняващи и представящи пред широката публика традициите на народното творчество. Най-значимите културни мероприятия са Международният фолклорен фестивал, провеждащ се ежегодно в Монтана, Международните празници на духовите оркестри „Дико Илиев” – Монтана, и Торлашкият събор в село Чупрене.\nМеждународният фолклорен фестивал – Монтана, е посветен на Празника на града Свети Дух, който винаги е в понеделника след Петдесетница, 51 дни след Великден. Основната цел на събитието е популяризирането на фолклорното наследство, взаимното опознаване на културите и традициите на участниците във фестивала и стимулиране на културния обмен. Фестивалът няма конкурсен характер. Всяка година в продължение на шест дни на откритата сцена в центъра на Монтана се изявяват танцови ансамбли за автентичен и обработен фолклор от различни държави. Организират се и съпътстващи концерти в съседни населени места. На всеки две години от 1988 г. насам под открито небе в Монтана се провеждат Празници на духовите оркестри „Дико Или-\nев“. Те целят да запазят богатите традиции на духовите оркестри в национален план и да популяризират творчеството на самобитния композитор Дико Илиев. Професионални и любителски духови оркестри от България и чужбина, както и мажоретни\nсъстави участват в музикалния форум с 30-минутна програма, включваща най-малко две произведения на българския композитор. „Сливенци при Драва” и „Дунавското хоро” са двете произведения на Дико Илиев, които неизменно присъстват в програмата на празниците. Подобно на Международния фолклорен фестивал, и това събитие няма конкурсен характер. През втората половина на месец юни село Чупрене посреща всяка година торлаци от цяла България, най-вече от селищата в региона, където преобладава торлашкото население. Самодейни състави от България и Сърбия се съревновават в най-колоритното представяне на специфичните за торлаците песни, танци и хумор. Началото на традиционния\nфолклорен торлашки събор под наслов „Када кум прасе и ти вречу” е поставено през 2006 г. Всяка година сред изявите на участниците в официалната програма на събора се представят и типичните за тази етнографска група вкусни ястия, като баница със сирене, „Бел муж” - ястие, което се използва предимно за мезе и се приготвя от несолено прясно сирене и брашно, и „Оцът” – своеобразна салата, която се приготвя от суха чушка, краставици, копър, пресен чесън, вода и оцет. Друго важно събитие от региона е ежегодният празниккурбан на Чипровци, който от векове наред се провежда на 6 септември при останките от Гушовския манастир недалеч от града. Наред с хапването и пийването това атрактивно събитие предлага на гостите досег с великолепието на чипровските килими.\nТуристически информационни центрове В туристическия регион Монтана – Чипровци – Чупрене – Ружинци функционират следните туристически информационни центрове:\nТИЦ Чипровци Адрес: гр. Чипровци, бул. „Петър Парчевич“ № 57 Телефон: 095542910 Центърът предлага информация за забележителностите, за местата за настаняване и хранене, помага при избор и резервация на хотел, осигурява при интерес екскурзовод и водач. ТИЦ Чупрене Адрес: с. Чупрене, ул. „Асен Балкански“ №70 Телефон: 09327 254 Центърът предоставя информация за туристическите обекти и маршрути в общината, както и за местата за настаняване. ТИЦ с. Горни Лом Адрес: с. Горни Лом, община Чупрене Телефон: 0879 265885, 0885 244862 Центърът предлага информация за туристическите обекти и маршрути в общината, места за настаняване, организира посещения при местни майстори дърводелци и др.\nвторокласен / третокласен път\nТози пътеводител е създаден в изпълнение на договор № BG161PO001/3.2-02/2011/0021 за безвъзмездна финансова помощ в рамките на проект „Уикенд Северозапада” по схема за предоставяне на безвъзмездна финансова помощ BG161 PO001/3.2-02/2011 “Подкрепа за развитие на регионалния туристически продукт и маркетинг на дестинациите”, които се осъществяват с финансовата подкрепа на Оперативна програма „Регионално развитие“ 2007-2013 г., съфинансирана от Европейския съюз чрез Европейския фонд за регионално развитие. Цялата отговорност за съдържанието на пътеводителя се носи от община Монтана и при никакви обстоятелства не може да се счита, че този документ отразява официалното становище на Европейския съюз и Управляващия орган.\nОперативна програма “Регионално развитие 2007 - 2013 г.” Инвестираме във Вашето бъдеще! www.bgregio.eu Проектът се финансира от Европейския фонд за регионално развитие и от държавния бюджет на Република България.\nПътеводител - Уикенд в Северозапада


Певецът Валери Владимиров: Може и да е нескромно, но само аз и Стефан Илчев можем да изпълняваме трудните песни на примата Лили Иванова – АЛТЕРНАТИВ ПРЕС\nПевецът Валери Владимиров: Може и да е нескромно, но само аз и Стефан Илчев можем да изпълняваме трудните песни на примата Лили Иванова\n–Какво означава музиката за Вас, особено в тези тежки времена?\n-Музиката, без да преувеличавам и с ръка на сърцето, мога да кажа, че е смисълът на моя живот. В най-тежките моменти, когато съм изпращал скъпи за мен хора от този свят, музиката ме е спасявала от емоционално и психическо рухване и ми е давала сили отново да продължа напред. Тя е моята спътница и когато ми е било светло, красиво и радостно в душата. Въобще не разбирам хората, които живеят без музика.\n–А каква е ролята на публиката за Вас? Някои изпълнители твърдят, че правят всичко за нея, други пък, твърдят, че изкуството е най-важно и публиката не е от значение.\n-Публиката е най-истинският коректив за един изпълнител. Болшинството от хората, дошли да чуят хубава музика не са музиканти по образование, но те безпогрешно усещат кое е добро и кое не. А и нашата работа е предназначена за публиката. Един изпълнител се изгражда, когато има аплодисменти в залата и дори сълзи на радост в нечии очи. Тогава разбираш, че вървиш в правилната посока.\n–Имате ли любима песен, която задължително изпълнявате на всеки Ваш концерт?\n-Много интересен въпрос. Ако един изпълнител харесва дадена песен като любима, то изниква въпросът, останалите песни просто ей така ли ги пее?! Във всяка песен са вложени любов и сърце, всяка песен е изживяна и изстрадана. И все пак от моите авторски песни „Търсих теб“ е песента, която почти напълно ме описва, а от международните хитове, това е „Камино“-песента, която ме „качи“ на сцената, когато бях шестгодишен и която днес се слуша в мое изпълнение в страната, откъдето произхожда-Аржентина, за което съм особено благодарен на моите фенове.\n-А имате ли Ваши любими изпълнители от световната сцена?\n-Има много певци, които слушам с голямо удоволствие. Но за мен големи имена, които и до днес слушам, това са Арета Франклин и Уитни Хюстън, светла им памет.\n-Знаем, че готвите нещо интересно. Да повдигнете завесата за нашите читатели за бъдещите творчески проекти? Какво да очакват феновете скоро?\n-Бъдещите ми проекти включват нещо различно. Това е една симбиоза между хаус, денс и електронна музика, с включени фолклорни елементи, което, както виждам, се приема добре. Също така ,в този смесен стил смятам да осъвременя някои от старите си песни, както и златните български хитове. И разбира се, готвя и нови авторски песни и кавъри.\n–Доколкото сме запознати, само Вие и бургазлията Стефан Илчев изпълнявате така брилянтно песни на примата на българската естрада Лили Иванова. Вие срещали ли сте се с нея, тя чувала ли е Ваши изпълнения на нейни хитове и евентуално какви са отзивите й за тях?\n– Този въпрос ми е задаван много пъти-дали съм се срещал с Лили Иванова и дали е чувала мои песни. Тя, разбира се е номер едно, спор няма, но все още не сме се виждали. Дали е чувала мои изпълнения?! Нямам представа. Но бих се радвал.\nА със Стефан Илчев се познаваме лично, въпреки, че отдавна не сме се виждали и аз уважавам стремежа му за реализация. Той стана известен с това, че в един формат имитираше Лили Иванова. Но Лили Иванова не е за имитация. Или изпълняваш песни, които Лили е пяла, НО по свой начин и интерпретация, или въобще не се захващаш. Но колкото и да е нескромно, да, само ние със Стефан Илчев успяваме да изпеем толкова трудни песни.\n-Благодарим за този разговор! Пожелаваме успех в реализацията на интересните проекти и оставаме в очакване.\n-И аз ви благодаря и желая на Алтернатив прес да бъдат все така прекрасни, здрави и амбициозни по пътя в реалното отразяване на всичко добро и истинско, т.е. истинската журналистика!\n28.09.2020 Национална младежка медия "Алтернатив прес"ИНТЕРВЮ\nПредишна публикация Младите състезатели по борба на Бургас са най-добрите в България\nСледваща публикация Филмът „Доза щастие“ развълнува младите в Габрово


Папата се моли за жертвите на нападението срещу две джамии в Нова Зеландия\n"Негово светейшество папа Франциск е дълбоко натъжен от новината за ранените и загубата на живот, причинена от безсмислени актове на насилие в две джамии в Крайстчърч". Това е началото на съболезнователната телеграма за жертвите на нападението в Крайстчърч, Нова Зеландия, изпратена от името на папата от държавния ватикански секретар кард. Пиетро Паролин по повод нападението срещу две джамии.\nНай-малко 40 души са загиналите и 50 ранени, според местните медии, при нападения тази нощ в две джамии в Крайстчърч, Нова Зеландия. Премиерът на Нова Зеландия, Джасинда Ардърн, нарече "най-черния ден в историята на страната".\nНападението в първата джамия на Ал Нур, където е имало 300 вярващи, е извършено от 4 души с автоматично оръжие около 15.00ч местно време (4.00ч часа сутринта в България) и е било заснето на живо във Фейсбук. от един от нападателите. Новозеландските власти определиха нападението като терористичен акт. Според първоначалната информация нападенията са дело на крайно десни екстремисти. Полицията е арестувала четирима души, трима мъже и една жена.\nВ телеграмата, Светия отец "уверява всички новозеландци, и по-специално мюсюлманската общност, за искрената му солидарност", се казва в текста. Папата отправя молитви „за изцеление на ранените, за утехата на страдащите за загубата на своите близки и за всички, засегнати от тази трагедия”. Мислите на папата са отправени и към "силите за сигурността и спешна помощ" за усилията им в тази трудна ситуация". Накрая папата поверява загиналите на "милосърдната любов на Всемогъщия Бог" и "призовава божествения благослов за утеха и сила над нацията".\nСъпричастност на католическите епископи към ислямската общност\nСолидарност и непосредствена близост до всички членове на мюсюлманската общност в Нова Зеландия изразиха четиримата католическите епископи в страната.\n"Продължаваме да се молим, докато слушаме ужасните новини за насилието срещу мюсюлмани в джамиите в Крайстчърч", пишат в изявление новозеландските епископи. Дълбоко сме благодарни за положителните отношения, които имаме с мюсюлманската общност в тази земя, и сме ужасени, че това се е случило се в място за молитва. Опечалени се от факта, че има многобройно убити и ранени. Сърцата ни се обърнати към техните семейства и към цялата мюсюлманска общност. Бъдете уверени в нашата солидарност пред такова насилие“.\nСлед такава телеграма всеки засегнат от подобен терористичен акт ще бъде трогнат от жеста на Франциск. А думите на понтифекса са наистина затрогващи. Той изразява своята солидарност с мюсюлманите и заявява, че отправя молитви за ранените и за утеха на близките на загиналите. И не само това, но поверява загиналите на "милосърдната любов на Всемогъщия Бог". Едва ли толкова загриженост ще бъде проявена от страна на самите лидери на мюсюлманската общност, колкото личи от думите на Франциск. Освен това се разбира, че мисли и за силите на сигурността за усилията им в трудната ситуация. Лесно е да се предположи, че след такава телеграма и обещание за молитви за пострадалите, а и за жертвите (не трябва да забравяме, че мюсюлманите също вярват в задгробния живот!) мюсюлманите ще бъдат още повече привлечени към Ватикана и ще видят в понтифекса един истински загрижен духовен лидер, който взема под крилото си всички вярващи, а не само католиците.\nСлед такива изяви само единици ще продължат да вярват, че точно Католическата църква е инструментът, който Сатана е изпалзвал и ще използва до края, за да получи поклонение от целия свят!


СЕГА - Мултикултурно розово мартини\nСнимка: Виталити мюзик\nМартинито принципно е бяло и червено. Групата "Пинк Мартини" всъщност е 12-членен миниоркестър, създаден от пианиста Томас Лодърдейл в столицата на щата Орегон, Портланд. Въпреки забутания си щатски произход, формацията е истински букет от култури, стилове и влияния. Известен ориентир може да ви бъде фактът, че песни от дебютния албум на "Пинк Мартини" "Sympathique" бяха включени в компилациите "Буда Бар" и "Хотел Костес", и филмови саундтраци.\nВторият "Hang on Little Tomato", кръстен на стара реклама на кетчуп, е още по-добър. Той съчетава с лекота несъчетаеми на пръв поглед елементи - кубински ритми, джаз, суинг, класика, мюзикъл, боса носа, поп, италианска естрада... Групата на Лодърдейл използва изключително стилно днешните склонности на публиката да толерира етно- и ретро-залитанията. Песните в албума са изпълнени на френски, италиански, японски, испански, английски и дори хърватски! Повече от достатъчен повод да наречем този проект "мултикултурен".\nВъпреки че повечето композиции в "Hang on Little Tomato" са авторски, най-добрите песни са в албума благодарение на други музиканти от различни краища на света. Текстът на "Una Notte a Napoli" е написан от италианската театрална и тв звезда от 70-те Алба Клементе; преработката на японската песен "Kikuchiyo to Mohshimasu" e записана в сътрудническо с китариста Хироши Уада, записал оригинала преди 40 години; "Sing of the Black Swan" е от репертоара на "Вила Лобос".\nИзключително попадение в жанра "лаундж" - музика, която е твърде популистка да я слушате внимателно, но е подходяща за фон на всички събития от живота.\n05 Ноември 2005 17:29\nзабутания си щатски произход\n06 Ноември 2005 00:49\nАлбумът е невероятен. Музикално околосветско пътешествие...


Полипите на шийката на матката винаги ли са заради hpv | Гел Papillor\nПолипите на шийката на матката винаги ли са заради hpv\nПолипите на маточната шийка обикновено са доброкачествени или не ракови и ракът на маточната шийка рядко възниква от тях. Повечето видове рак на маточната шийка се дължат на човешкия папиломен вирус (HPV), който също е причина за. Ракът на маточната шийка се причинява от полово придобити инфекции с някои видове HPV. Два типа HPV (16 и 18) причиняват 70% от рака на маточната шийка и предракови цервикални лезии. Съществуват също доказателства, свързващи HPV с рак на ануса, вулвата, влагалището, пениса и орофаринкса. Човешкият папиломен вирус (HPV) причинява почти всички случаи на рак на маточната шийка, който е често срещана полово предавана инфекция.\nОценките показват. По-голямата част от времето HPV инфекциите изчезват от само себе си за 1 до 2 години. И все пак някои хора остават заразени в продължение на много години. Ако не лекувате HPV инфекция, това може да доведе до клетки в шийката на матката. Човешкият папиломен вирус (HPV) е името на група вируси, които заразяват кожата. Има повече от 100 различни вида HPV. Някои видове генитални HPV могат да причинят генитални брадавици, докато други видове генитални HPV са свързани с необичайни клетъчни промени на шийката на матката (открити чрез Pap тестове), които могат да доведат до рак на маточната шийка. Има над 100 вида човешки папиломен вирус (HPV).\nHPV е вирус, който може да зарази много части на тялото. Някои видове HPV се предават по полов път и могат да причинят брадавици или други последици като рак (например цервикален, пенисен и анален) в аногениталната област на мъжете и жените. Видовете HPV, които заразяват аногениталната област, не са същите като тези, които заразяват други области. Повечето случаи на рак на маточната шийка се причиняват от HPV. Но ракът на маточната шийка е доста необичаен. Във Великобритания това е 14-ият най-често срещан рак при жените. Най-вагинални, вулвални, пенисни.\nНещо повече, Герш ни казва, че HPV не влияе само на здравето на маточната шийка. Той е отговорен и за рак на вулвата, влагалището, ануса, устната кухина и гърлото. HPV е най-известен с това, че причинява рак на маточната шийка, който повече от 12 000 души с цервици получават всяка година според CDC. Но също така е. HPV е отговорен не само за рака на маточната шийка, но и за рака на вулвата, вагината, анала и устната кухина.\nВсичко това звучи ужасяващо, но реалността е, че вашият HPV най-вероятно няма да причини проблеми.\nИма над 150 различни вида HPV. Не всички видове HPV са вредни. Някои имат по-висок риск да причинят рак. HPV 16 и HPV 18 са двата вида с най-висок риск на вируса и е известно, че причиняват около 70% от рака на маточната шийка. Човешкият папиломен вирус (HPV) е името на група вируси, които заразяват кожата. Има повече от 100 различни вида HPV. Някои видове генитални HPV могат да причинят генитални брадавици, докато други видове генитални HPV са свързани с необичайни клетъчни промени на шийката на матката (открити чрез Pap тестове), които могат да доведат до рак на маточната шийка. Този рак обаче почти винаги може да бъде предотвратен чрез редовен скрининг. Полипите на маточната шийка обикновено не са ракови (доброкачествени) и могат да се появят самостоятелно или в групи. Повечето полипи са малки, дълги около 1 сантиметър до 2 сантиметра.\nТъй като редки видове ракови заболявания могат да изглеждат като полипи, всички полипи трябва да бъдат отстранени и изследвани за признаци на рак. През повечето време анормалните клетъчни промени на шийката на матката се причиняват от определени видове човешки папиломен вирус или HPV. HPV е болест, предавана по полов път. Обикновено тези клетъчни промени отиват. HPV е почти винаги причина за рак на маточната шийка. Но само защото жената има HPV или цервикална дисплазия, не означава непременно, че ще получи рак на маточната шийка. Редовните тестове на Pap са най-добрата защита срещу рак на маточната шийка. Тестът открива предракови промени и рак на маточната шийка. Ракът на маточната шийка е почти винаги предотвратим или.\nИма над 100 вида човешки папиломен вирус (HPV). HPV е вирус, който може да зарази много части на тялото. Някои видове HPV се предават по полов път и могат да причинят брадавици или други последици като рак (например цервикален, пенисен и анален) в аногениталната област на мъжете и жените. Ракът на маточната шийка е основният вид рак, свързан с HPV инфекция. Повечето случаи на рак на маточната шийка се причиняват от HPV. Но ракът на маточната шийка е доста необичаен.\nВъв Великобритания това е 14-ият най-често срещан рак при жените. Повечето вагинални, вулвални, пенисни и анални ракови заболявания също се причиняват от HPV. Но тези видове рак са дори по-рядко срещани от рака на маточната шийка. HPV инфекцията също увеличава риска от някои видове. Полипите са необичайни месести тумори, които могат да възникнат в кухи органи като дебелото черво, стомаха, пикочния мехур и дори носа. Те могат да излизат от цервикалния канал или от ектоцервикса, частта от шийката на матката, която се издува във влагалището.\nТе са известни като цервикални полипи. Деветдесет процента от рака на маточната шийка са свързани с клетъчни промени, причинени от HPV инфекция. Ако редовно провеждате Pap скрининг, клетъчните промени могат да бъдат открити достатъчно рано, за да. HPV е най-известен с това, че причинява рак на маточната шийка, който повече от 12 000 души с цервици получават всяка година според CDC. Но също така е.\nHPV е почти винаги причина за рак на маточната шийка. Само че жената има HPV или цервикална дисплазия не означава непременно, че ще получи рак на маточната шийка. Редовните тестове на Pap са най-добрата защита срещу рак на маточната шийка. Тестът открива предракови промени и рак на маточната шийка. Ракът на маточната шийка почти винаги може да бъде предотвратен или излекуван, ако се открият и лекуват предракови промени. Всъщност само за дузина щамове HPV е известно, че причиняват рак, а два конкретни щама – HPV 16 и 18 – са отговорни за около 70% от всички видове рак на маточната шийка. Някои щамове причиняват.\nДеветдесет процента от рака на маточната шийка са свързани с клетъчни промени, причинени от HPV инфекция. Ако редовно провеждате скрининг на Pap, клетъчните промени могат да бъдат открити достатъчно рано, за да се проведе лечение. Ако всички. Най-често ракът на маточната шийка се свързва с човешкия папиломен вирус (HPV). Този вирус може да бъде придобит чрез незащитен сексуален контакт и често причинява генитални брадавици. Въпреки това, някои високорискови щамове на вируса са способни да доведат до рак на маточната шийка. Почти всички ракове на маточната шийка са причинени от HPV инфекции, но ракът на маточната шийка може да отнеме 20 години или повече, за да се развие след HPV инфекция. HPV инфекцията и ранният рак на маточната шийка обикновено не причиняват забележими симптоми. Получаването на ваксина срещу HPV инфекция е. Същото нещо и с HPV.\nВеригата от събития, която води до рак на маточната шийка, започва с HPV инфекция, но почти през цялото време нещо се намесва, за да предотврати рака. Това нещо се нарича ваше. Това е така, защото HPV, който може да се предава по полов път, е отговорен за 99,7% от рака на маточната шийка. Но въпреки това познанията около този потенциално причиняващ рак вирус са доста ниски. Скринингът за рак на маточната шийка е съществена част от рутинното здравеопазване на жената. Почти всички случаи на рак на маточната шийка са причинени от инфекция с полово предавани онкогенни или високорискови видове човешки папиломен вирус или HPV. Високорисковият HPV най-често засяга клетките на шийката на матката, но също така може да причини рак на влагалището, вулвата, ануса, пениса, устата и гърлото.\nДобрата новина е, че повечето хора се възстановяват от HPV инфекции без никакви здравословни проблеми. Не знаем защо някои хора развиват дългосрочни HPV инфекции, предракови клетъчни промени или рак. CIN2 и CIN3 винаги се причиняват от високорискови HPV инфекции. Типичната процедура за лечение на CIN2 или CIN3 включва премахване на конусовидно парче от.\nВсъщност само за дузина щамове HPV е известно, че причиняват рак, а два конкретни щама – HPV 16 и 18 – са отговорни за около 70% от всички видове рак на маточната шийка. Някои щамове причиняват брадавици, но не и рак, а някои щамове не причиняват никакви проблеми. 3. HPV може да причини други видове рак, освен рак на маточната шийка. Почти всички видове рак на маточната шийка са причинени от HPV инфекции, но ракът на маточната шийка може да отнеме 20 години или повече, за да се развие след HPV инфекция. HPV инфекцията и ранният рак на маточната шийка обикновено не причиняват забележими симптоми. Ваксинирането срещу HPV инфекция е. Инфекцията от човешки папиломен вирус (HPV) е най-важният рисков фактор за рак на маточната шийка. HPV е група от повече от 150 свързани вируса. HPV е група от повече от 150 свързани вируса. Някои от тях причиняват вид растеж, наречен папиломи, които са. Веригата от събития, която води до рак на маточната шийка, започва с HPV инфекция, но почти през цялото време нещо се намесва, за да предотврати рака. Това нещо се нарича вашата имунна система, Pap.\nПочти всички случаи на рак на маточната шийка са причинени от инфекция с полово предавани онкогенни или високорискови видове човешки папиломен вирус или HPV. Основната цел на скрининга е да се идентифицират предракови лезии, причинени от HPV, така че те да могат да бъдат отстранени, за да се предотврати развитието на инвазивни ракови заболявания. Вярно е, че 99,7% от всички видове рак на маточната шийка са причинени от HPV, но това не означава, че 99,7% от хората с HPV ще получат рак. Далеч от това; повечето хора ще имат HPV без проблем. Рак на маточната шийка: Практически всички ракове на маточната шийка са причинени от HPV. Рутинният скрининг може да предотврати повечето ракови заболявания на маточната шийка, като позволи на доставчиците на здравни услуги да откриват и премахват предракови клетки, преди те да се развият в рак.\nВ резултат на това честотата на рака на маточната шийка в България намалява. Високорисковият HPV най-често засяга клетките на шийката на матката, но също така може да причини рак на влагалището, вулвата, ануса, пениса, устата и гърлото. Добрата новина е, че повечето хора се възстановяват от HPV инфекции без никакви здравословни проблеми. Не знаем защо някои хора развиват дългосрочни HPV инфекции, предракови клетъчни промени или рак.\nВсъщност само за дузина щамове HPV е известно, че причиняват рак, а два конкретни щама – HPV 16 и 18 – са отговорни за около 70% от всички видове рак на маточната шийка. Някои щамове причиняват брадавици, но не и рак, а някои щамове не причиняват никакви проблеми. 3. HPV може да причини други видове рак, освен рак на маточната шийка. Въпреки че HPV причинява рак на маточната шийка, рискът от развитие на рак на маточната шийка от вируса все още е доста нисък. За 90% от жените с HPV състоянието ще се изчисти от само себе си в рамките на две години. Само малък брой жени, които имат един от щамовете на HPV, които причиняват рак на маточната шийка, някога действително ще развият болестта. Вярно е, че 99.\n7% от всички видове рак на маточната шийка са причинени от HPV, но това не означава, че 99. 7% от хората с HPV ще получат рак. Далеч от това; повечето хора ще имат HPV без проблем. Род занятий: Редактор на цифрови функции Веригата от събития, която води до рак на маточната шийка, започва с HPV инфекция, но почти през цялото време нещо се намесва, за да предотврати рака. Това нещо е. Полипите на шийката на матката са често срещани пръстови израстъци на тъкан, които излизат в прохода през шийката на матката. Полипите са почти винаги доброкачествени (неракови).\nПовечето полипи на шийката на матката не причиняват никакви симптоми. Някои полипи кървят между менструалните периоди или след полов акт. Рядко полипите стават. Симптоми Диагноза Причини Цервикалният полип е често срещан доброкачествен полип или тумор на повърхността на цервикалния канал. Те могат да причинят нередовно менструално кървене, но често нямат симптоми. Лечението се състои в просто отстраняване на полипа и прогнозата обикновено е добра. Около 1% от цервикалните полипи ще покажат неопластична промяна, която може да доведе до рак.\nТе са най-често срещани при жени след менархе, преди менопаузата, които.


Дамска чанта PINKO - New Love Quilting AI 19-20 PLTT 1P21GR Y5V1 Nude W4E - Вечерни - Чанти - obuvki.bg\nДамска чанта PINKO - New Love Quilting AI 19-20 PLTT 1P21GR Y5V1 Nude W4E\nNew Love Quilting AI 19-20 PLTT 1P21GR Y5V1 Nude W4E\nNew Love Quilting AI 19-20 PLTT 1P21GR Y5V1\nЕдно докосване на кожата, чува се тихо шумолене на въздуха. Чантата на марката Pinko е създадена точно за Вас. Тя не е обикновен аксеоар. Тя е нещо повече от елегантност - това е елемент с изключителен дизайн, създаден за истинска жена. Ако не можете да си представите как изглежда стилизацията Ви без чанта, и ако това е важна част от вашия живот, ние гарантираме, че моделът, който представяме ще отговаря на всички ваши изисквания.\nДамска чанта PINKO Mini Love Chevron AI 19-20 PLTT 1P21EX Y5TZ Black/Silv ZM0\nНа токчета PINKO Garcia 1 Decollete AI 19-20 BLKS1 1H20NM Y5LZ Grey I62\nМалък дамски портфейл PINKO Chandler Wallet With Flap M VI AI 19-20 PLTT 1P21EL Y5FF Giallo Fluo H72\nДамска чанта PINKO Mini Love Chevron 1 AI 19-20 PLTT 1P21EV Y5TX Light Pink Q19\nДамска чанта LAUREN RALPH LAUREN Madison 431746230004 LIght Sand\nСак FURLA Mimi' 1045357 B BVD6 Q26 Rosa h\nДамска чанта FURLA Babylon 856537 E ED47 ARE Sabbia b\nДамска чанта LIU JO Minaudiere S A69094 E0501 Gold 00529\nДамска чанта LOVE MOSCHINO JC5393PP18LQ0906 Fucile


1436 13 януари 2018 | 09:45\nТе са винаги печеливши\nНе позволявайте на по-възрастните или по-младите си братя и сестри да ви заблудят: когато става въпрос за това, кое по ред дете сте, в средата е най-добре. Защо ли? Ето няколко причини.\n1. Ти получаваш и от двете по нещо.\nТи си малката сестра, която следва по – голямото дете и сестрата, която е закрилник на бебето. След това, когато пораснеш, имаш двама най-добри приятели, един, който те дърпа нагоре и другият, който те държи млад.\n2. Дават ти напътствия.\nАко сте в трудна ситуация може да се доверите на по – големия си брат или сестра. Когато те напуснат къщата след време, знаете че няма да останете само, а с вас ще бъдат и по – малките, на които също може да разчитате.\n3. Получават повече\nЧесто се случва средното дете да може да се промъкне незабелязано между братята и сестрите си. Родителите обикновено да заети с грижите по най- малкото или с неволите по най-голямото, което дава известна свобода.\n4. Получаването на по-малко внимание всъщност ги прави по-силни.\nДа бъдеш средно дете може да изглежда зле, защото не винаги получаваш същото внимание от родителите, както може би по-големите или малките. Това всъщност си има и своите плюсове, защото ви прави по – силни.\n5. Те стават експерти в компромиса.\nПътят към хармония (известна още като родителска любов) е компромис и сътрудничество. Ако искате да преместите планините, да натрупате инерция, да добавите малко радост към вашето семейство, проект, стартъп или живот, намерете средно дете. Те са вечни оптимисти. И те знаят, че това, че са господстващи и разочароващи, те правят компромиси, но взимат и решения, което важно, за да стигнат много далеч.\n6. Те могат да откраднат дрехите от няколко гардероба.\nДа имаш по – голяма или по – големи сестри е предимство, защото може да взимате дрехите й. с по – малките не стои така въпросът, но в момента, в който възрастовата разлика вече няма значение за размера на гардероба, имате възможност да взимате и от по –малките.\n7. Те са експерти във всичко\nДа имаш по – голям брат или сестра те стимулира – да ги догониш в карането на колело, в определени игри, в постигане на резултати. Същевременно трябва да се грижиш и за по – малките – да ги учиш, храниш, помагаш. А това те прави добър в много области.


Lechitel.BG ::: в-к Лечител » 5 НЕОБИЧАЙНИ ПРИЗНАКА НА ДЕПРЕСИЯ\nПрието е да се смята, че човекът в депресия изглежда тъжен и потиснат. Нищо не го радва и поради това прилича на сърдито дете. Класическата „тройка” на депресивните симптоми: ангедония (невъзможност за получаване на радост от живота), адинамия (неспособност за извършване на каквито и да било движения, даже миене на зъбите сутрин) и затормозеност на мисленето - действително предполагат много тъжен човек, който седмици наред лежи на дивана с лице към стената. Но проявите на депресия са значително по-разнообразни, отколкото сме свикнали да смятаме.\nПонякога депресията се маскира като друга болест и преди да постави правилна диагноза, на лекарите им се налага да проверяват не една и две хипотези.\nВсеки е срещал в трамвая баби, които се събуждат по първи петли и бързат да се настанят в градския транспорт – без определена цел, затова пък в много лошо настроение. Старите жени се впиват сред околните с нравоучения и невинаги цензурирани критики, а ако успеят да провокират пълноценен конфликт – за тях е настъпил истински празник.\nСвадливостта, желанието да се критикуват всички и всичко, категоричното несъгласие с всяко събитие в живота (от творческата дейност на великите актьори до снега навън) е прието да се смятат за прояви на „труден характер” и естествен резултат от „старостта”. В действителност това невинаги е така. Раздразнителността, а понякога и омразата към всичко, може да бъде проява на депресия и това е свързано с недостиг на серотонин в мозъка.\nСледродилната депресия също често се проявява в преобладаване на негативните емоции над тъгата. Такава майка не вижда в своето родителство нищо хубаво, а само изпитва многообразен спектър от негативни чувства: от вяло раздразнение до силен гняв с желание да удари детето. Ето защо, ако гамата на вашите емоции е представена предимно в минорни оттенъци, струва си да се замислите и може би ще решите, че е дошло време за среща със специалист.\nВлошаване на паметта и вниманието\nТози проблем много често възниква при старите хора. Забравянето, снижаването на ежедневната активност, нежеланието да се научават новините обикновено се обясняват със „старчески маразъм” и се съпровождат с песимистичното заявление: „Какво да се прави, годините си казват думата”.\nНерядко това се случва след тежка болест, която изведнъж е сполетяла стария човек. Това може да бъде прекаран инсулт, инфаркт или неотдавна открито онкологично заболяване. И ето че пенсионерът, който до неотдавна е бил все още бодър и изпълнен със скромни планове за облагородяване на своята градина, изведнъж губи интерес към всичко, чак до елементарните битови неща: престава да се къпе, забравя да яде, не разбира, какви лекарства трябва да приема.\nДетайлният преглед при невролог помага да се отличи истинското понижение на паметта от депресията. Депресията се лекува много по-лесно и по-ефективно: една-две таблетки плюс малко внимание от близките хора правят чудеса и бързо позволяват да се върне личността на човека буквално от небитието. (Бел. ред. На тази страница вижте продукта Витасел® Мемо и разберете за неговите качества.)\nИ отново да си припомним бабите от трамвая. Защо те стават толкова рано, след като нямат никаква бърза работа? Разбира се, старите хора се отличават с понижена нужда от нощен сън, понякога до 4-5 часа. Но това не е единствената причина за ранното събуждане.\nАко човек се събужда всяка сутрин с тревожни мисли, започва да обмисля възможните негативни жизнени сценарии, които може би никога няма да се случат, или осъществява в главата си безкрайни диалози с обидили го хора, може би тук става дума за депресия.\nНарушаването на дълбочината на съня и неговата продължителност е нещо обичайно при депресивни състояния.\nНормално е да изпитвате чувство на вина поради това, че случайно сте обидили човек. Но ако вината придобива колосални мащаби и за дълго преобладава над останалите емоции, нещата са зле. Майката, която се чувства виновна пред детето, защото всяка сутрин го отвежда в детската градина, за да отиде на работа, и на която едновременно й е съвестно пред шефа, че твърде често си спомня за своя малчуган, може би се намира в депресия.\nМъжът, който чувства вина пред родителите, жена си, децата, приятелите и малко – пред цялото човечество, вероятно също има проблеми с обмяната на невромедиатори в мозъка.\nДевойката, която се чувства виновна пред огледалото за това, че е твърде дебела, пред феминистките – за това, че иска да отслабне и да се харесва на мъжете, а пред майка си – за това, че не съответства на нейните представи за прекрасно, също може би се нуждае от помощта на психолог.\nНепонятните болки, с които пациентът е обиколил десетки лекари, но така и не е открил техните причини. Неопределеният дискомфорт, усещането за постоянна умора без видими причини и пълното отсъствие на жизнени сили. Странното главоболие, чиято причина докторът не може да открие нито след преглед, нито с помощта на магнитно-резонансен томограф. Всичко това могат да бъдат „телесни” прояви на депресия.\nПонякога депресията се маскира като остро хронично заболяване, например гастрит. Важен сигнал представлява несъответствието между картината, която се открива след изследването, и субективните усещания на пациента.\nАко при гастроскопията се открие неопасен катарален гастрит, а пациентът усеща ужасен дискомфорт ден и нощ, убеден е, че няма нищо по-лошо от неговото заболяване и симптомите на неговата болест са сравними по своята апокалиптичност с края на света, това може да бъде депресивно разстройство.\nПроявите на депресия далеч невинаги се вписват в класическата схема и често не се осъзнават от пациента: на него му е трудно да си представи, че светът около него не е станал сив и враждебен, просто неговият мозък транслира изкривена картина и се нуждае от прецизно „пренастройване” с участието на специалист. Но има и добри новини: разговорът с лекар често е достатъчен, за да се насочи страдащият човек по верния път на диагностиката и да получи той ефективно лечение, което ще му върне спокойствието и удовлетвореността от живота.


Бомба: Станимир Гъмов изригна и разкри мнението си за Моника! (Валериева потъна в сълзи)\nНачало Зад паравана Бомба: Станимир Гъмов изригна и разкри мнението си за Моника! (Валериева потъна в сълзи)\nСтанимир Гъмов опитваше да спазва приличие и да се държи възможно най-любезно към „влюбената“ Моника Валериева, но не издържа!\nМоделката Моника Валериева скоро няма да си отдъхне в Къщата на Вип Брадър, а доброволното й напускане вече е въпрос може би не на дни, а на часове. След срива, в който изпадна по време на последната мисия в шоуто и сълзите, с които крънкаше Биг Брадър да я пусне да си ходи, тя отново изрева цял океан.\nТози път причината е нейният „възлюбен“ Станимир Гъмов, който не се сдържа и си каза, право куме, какво мисли за нея. Припомняме, че актьорът, който е известен с цапнатата си уста, дълго време се опитваше да се съобразява с камерите, умствения потенциал и най-вече „мераците“ на Валериева и си държеше устата затворена.\nСтанимир Гъмов не изтрая – глупостта и претенциите му дойдоха в повече\nДо днес обаче, когато Моника за пореден път симулира една от паническите си атаки и продължи да мрънка, че иска да излезе от предаването.\n„Е хайде, стига! Като иска да излезе, да излиза. Гледам, гледам, мълча, ама това ми идва в повече. Какво й се лензим постоянно на тази жена, бе?! Първо – убеден съм, че играе театър и го играе още с влизането си. Второ – дори за това не я бива, защото за театър се изисква нещо между ушите. И накрая – омръзна ми да се занимавам със същества, които не различават телефонния указател от роман на Достоевски“, избухна така, както никога досега Станимир Гъмов пред Ернестина Шинова, разкриха хора от кухнята на телевизията.\nЗа беда, или по-скоро за радост, Моника Валериева стана свидетел на по-голямата част от думите на актьора, което я накара отново да се тръшне в ролята на многострадална Геновева. Само дето вече няма кой да я гали по косата и да се опитва да я утеши.\nПредстои да разберем докъде ще доведе това и дали Мона най-сетне няма да изпълни собственото си желание и да се измете от Къщата.\nЕтикети: new, Биг Брадър, ВИП Брадър, Ернестина Шинова, Къщата на Вип Брадър, мисия, Моника Валериева, Станимир Гъмов


Купи Двоен агент: шпионаж и контрашпионаж (2004)\nДвоен агент: шпионаж и контрашпионаж (2004)\nОферти за Двоен агент: шпионаж и контрашпионаж (2004)\nДвоен агент: шпионаж и контрашпионаж\nДвоен агент. Шпионаж и контрашпионаж\nОписание, детайли - Двоен агент: шпионаж и контрашпионаж (2004)\nАвтобиографичната книга на Душко Попов "Двоен агент", която излиза на бял свят преди трийсет години - 1974 г. , е увлекателен разказ за живота и дейността на един от най-успешните двойни агенти през Втората световна война /1938-1944г. / със значителен принос за победата на съюзниците.\nЧовекът, за когото става дума, е майорът от британското разузнаване с многозначителния псевдоним Триколката. Германците го смятат за своя най-ценен резидент във Великобритания. За тях той "работи" под...\nДвоен агент: шпионаж и контрашпионаж (2004) пълно описание »\nЧовекът, за когото става дума, е майорът от британското разузнаване с многозначителния псевдоним Триколката. Германците го смятат за своя най-ценен резидент във Великобритания. За тях той "работи" под псевдонима "Иван". Душко Попов произхожда от богато патрицианско семейство от Рагуза /днешният Дубровник/.